ai4bharat/Pralekha huggingface dataset:
جل شکتی وزارت
اڈیشہ میں جل جیون مشن کی سست روی کے پیش نظر جل شکتی کے مرکزی وزیر نے وزرائے اعلی کو خط لکھا
مرکز نے 21۔2020 میں جل جیون مشن کے لئے 812 کروڑ روپے منظور کئے
نئی دہلی، 19 جون 2020، جل شکتی کے مرکزی وزیر جناب گجیندر سنگھ شیخاوت نے اڈیشہ کے وزیراعلی کو لکھے گئے اپنے خط میں جل جیون مشن  کی اہمیت پر زور دیا اور ریاست میں اس پروگرام کو تیز رفتار کے ساتھ نافذ کرنے کی اپیل کی۔ ان کے خط سے جے جے ایم کو نافذ کرنے کے لئے س ریاستی حکومت کو ہر طرح کی مدد فراہم کرانے کی مرکزی حکومت کی عہد بندی کا اظہار ہوتا ہے۔ اس مشن کا مقصد 2024 تک فنکشنل ہاؤس ہولڈ ٹیب کنکشن  کے ذریعہ ہر ایک دیہی گھر کو محفوظ پینے کا پانی فراہم کراتے ہوئے دیہی عوام کی زندگی کو بہتر بنانا ہے۔ ا
پنے خط میں مرکزی وزیر نے ریاست میں نشانے کو پورا کرنے کی خامیوں اور فند کے ناکافی استعمال کا ذکر کیا ہے۔ سال 20۔2019 میں ریاست میں 15.61 لاکھ کا نشانہ تھا جبکہ محض 4.37 لاکھ  گھروں میں ٹیب کنکشن فراہم کرایا گیا۔ یہ سست روی فنڈ کا کم استعمال کئے جانے کا نتیجہ ہے۔ اوڈیشہ کو 20۔2019 میں 364.74 کروڑ روپے مختص کئے گئے تھے، جن میں سے ریاست نے 275.02 کروڑ روپے ہی استعمال کئے۔ چونکہ ریاست فنڈز کا پورا استعمال کرنے میں ناکام رہی ہے، اس لئے مرکزی وزیر نے وزیراعلی سے درخواست کی ہے کہ وہ پانی کی سپلائی کی اسکیموں کے لئے منصوبوں اور ان کے نفاذ کی حکمت عملی کا جائزہ لیں تاکہ فنڈ کے استعمال کو بہتر بنایا جاسکے اور کام میں تیزی لائی جاسکے۔
جناب شیخاوت نے اپنے خط میں اس بات پر زور دیا ہے کہ کس طرح ہر ایک گھر کو پینے کا پانی مہیا کرانا ایک قومی ترجیح ہے اور اس کام کو بلا روک ٹوک جاری رکھنے کے لئے اڈیشہ کو مختص کرائے گئے فنڈ میں سال 21۔2020 میں 364.74 کروڑ روپے کا اضافہ کرکے اسے 812.15 کروڑ روپے کیا گیا ہے۔ اس سال 90 کروڑ روپے کی خرچ نہ کی گئی بقیہ رقم کے ساتھ مرکز کے ذریعہ مختص کی گئی اس سال کی 812 کروڑ روپے کی رقم اور اتنے ہی ریاست کے حصے کے ساتھ اوڈیشہ کے پاس اب سال 21۔2020 میں جل جیون مشن کے نفاذ کے لئے 1805 کروڑ روپے ہوں گے۔ وزیر موصوف نے اس امید کا اظہار کیا کہ ریاست مرکز کے فنڈ کے برابر ریاست کا حصہ معینہ وقت پر اس پروگرام کے لئےنافذ کرنے والے محکمے کو فراہم کرائے گی، جس سے دیہی علاقوں میں 100 فیصد نل کے کنکشن کے نشانے کو حاصل کرنے میں مدد ملے گی۔
ریاست کو مشورہ دیا گیا کہ وہ نشانے کو حاصل کرنے کے لئے گاؤں میں مہم موڈ میں اس کو انجام دیں۔ منصوبہ بناتے وقت پانی کی کمی والے علاقوں ، پانی کے خراب معیار والے علاقوں ، خواہش مند اضلاع میں واقع گاؤں، ایس سی / ایس ٹی کی کثیر آبادی والے گاؤں / علاقوں ، سنسد آدرش گرام یوجنا کے تحت آنے والے گاؤں میں کام کی تکمیل کو ترجیح دے۔
ریاست کو ایم جی این آر ای جی ایس، جے جے ایم، ایس بی ایم ، ایف پی آر آئی کو 15 ویں ایف سی گرانٹ ، ڈسٹرکٹ منرل ڈیولپمنٹ فنڈ ، سی اے ایم پی اے، سی ایس آر فنڈ، لوکل ایریا ڈیولپمنٹ فنڈ وغیر جیسے مختلف پروگراموں سے ملنے والے موجودہ وسائل کو دیہی سطح پر استعمال کرے اور ان تمام وسائل کو یکجا کرکے ہر ایک گاؤں کے لئے ولیج ایکشن پلان  تیار کرے۔
جل شکتی کے وزیر نے اوڈیشہ کے وزیراعلی کو 2024 تک ریاست کو ‘100 فیصد ایف ایچ ٹی سی والی ریاست ’بنانے کے لئے اپنی مکمل مدد کی یقین دہانی کرائی اور جلد ہی ویڈیو کانفرنس کے ذریعہ وزیراعلی کے ساتھ جے جے ایم کی منصوبہ بندی اور نفاذ کے بارے میں بات چیت کرنے کی خواہش کی اظہار کیا۔
۔۔۔۔۔۔۔۔۔۔۔
م ن۔ ا گ۔ن ا۔

U-3393
(Visitor Counter : 140
سٹرک ٹرانسپورٹ اور شاہراہوں کی وزارت
الیکٹرک وہیکلز کا استعمال
سڑک ٹرانسپورٹ اور شاہراہوں کے مرکزی وزیر جناب نتن گڈکری نے راجیہ سبھا میں ایک تحریری جواب میں بتایا کہ بھارتی صنعتوں کی وزارت نے فوسل فیولز پر انحصار کو کم کرنے کے مقصد سے ملک میں الیکٹرک / ہائی بریڈ وہیکلز کے استعمال کو فروغ دینے کے لئے سال 2015 میں ایک اسکیم یعنی بھارت میں  الیکٹرک وہیکلز کے تیزی سے اختیار کئے جانے اور مینوفیکچرنگ  کی اسکیم تیار کی تھی۔ فی الحال فیم انڈیا اسکیم کے دوسرے مرحلے کو 10 ہزار کروڑ روپے کی مجموعی بجٹ امداد کے ساتھ یکم اپریل 2019 سے پانچ سال کی مدت کے لئے نافذ کیا جارہا ہے۔
الیکٹرک وہیکلز پر جی ایس ٹی کو 12 سے فیصد سے کم کرکے پانچ فیصد کیا گیا ہے۔ الیکٹرک وہیکلز کے لئے چارجروں / چارجنگ اسٹیشنوں پر جی ایس ٹی کو 18 فیصد سے کم کرکے 5 فیصد کیا گیا ہے۔
حکومت نے ایس او 5333  بتاریخ 18 اکتوبر 2018 کے ذریعہ بیٹری سے چلائے جانے والے ٹرانسپورٹ وہیکلز اور ایتھنول اور میتھانول فیولز پر چلنے والے ٹرانسپورٹ گاڑیوں کو پرمٹ کی شرطوں سے چھوٹ دے دی ہے۔ حکومت نے جی ایس آر 525  بتاریخ 2 اگست 2021 کے ذریعہ رجسٹریشن سرٹی فکیٹ جاری یا ری نیو کرانے اور نئے رجسٹریشن مارک د یئے جانے کے مقصد کے لئے بیٹری سے چلنے والی گاڑیوں کو فیس کی ادائیگی سے چھوٹ دے دی ہے۔
سڑک ٹرانسپورٹ اور شاہراہوں کی وزارت نے موٹر وہیکل ایکٹ 1988، جیسا 2019 میں ترمیم شدہ ہے، کی دفعہ 93 کے تحت موٹر وہیکل ایگریگیڈر گائڈ لائنس 2020 جاری کی ہیں۔ ان کے مطابق ریاستی حکومتوں کو الیکٹرک / متبادل فیول پر مبنی گاڑیاں چلانے کے لئے سہولت فراہم کرانے ہوگی۔
ریاست وار الیکٹرک وہیکلز کی تفصیل ضمیمہ ایک میں دی گئی ہے۔
الیکٹرک وہیکلز کے استعمال کے بارے میں ڈاکٹر سانتنو سین کے ذریعہ دریافت کئے گئے راجیہ سبھا کے غیر نشان زد سوال نمبر 1217 کے حصہ جس کا 8 دسمبر 2021 کو جواب دیا گیا، کے جواب میں پیش کیا گیا ضمیمہ I۔
|
|
ریاست کا نام
|
|
کل
|
|
انڈو مان و نکوبار جزائز
|
|
158
|
|
آندھرا پردیش
|
|
20
|
|
اروناچل پردیش
|
|
43,057
|
|
آسام
|
|
58,014
|
|
بہار
|
|
1,768
|
|
چنڈی گڑھ
|
|
11,881
|
|
چھتیس گڑھ
|
|
125,347
|
|
دہلی
|
|
1,312
|
|
گوا
|
|
13,063
|
|
گجرات
|
|
24,206
|
|
ہریانہ
|
|
615
|
|
ہماچل پردیش
|
|
1,321
|
|
جموں و کشمیر
|
|
10,954
|
|
جھارکھنڈ
|
|
72,544
|
|
کرناٹک
|
|
11,959
|
|
کیرلا
|
|
6
|
|
لداخ
|
|
52,506
|
|
مہاراشٹر
|
|
519
|
|
منی پور
|
|
33
|
|
میگھالیہ
|
|
19
|
|
میزورم
|
|
53
|
|
ناگالینڈ
|
|
9,887
|
|
اوڈیشہ
|
|
1,386
|
|
پڈو چیری
|
|
8,069
|
|
پنجاب
|
|
46,862
|
|
راجستھان
|
|
23
|
|
سکم
|
|
44,817
|
|
تمل ناڈو
|
|
7,103
|
|
تریپورہ
|
|
127
|
|
دادر و نگر حویلی اور دمن و دیو 
|
|
23,428
|
|
اتراکھنڈ
|
|
255,700
|
|
مغربی بنگال
|
|
43,384
|
|
کل میزان
|
|
870,141
نوٹ: دی گئی تفصیلات سنٹرلائزڈ واہن 4 کے مطابق ڈیجیٹائزڈ وہیکلز ریکارڈ کے لئے ہیں اور آندھرا پردیش، مدھیہ پردیش، تلنگانہ اور لکشدیپ کے اعداد و شمار فراہم نہیں کرائے گئے ہیں کیونکہ وہ سینٹرالائزڈ واہن 4 میں شامل نہیں ہیں۔
۔۔۔۔۔۔۔۔۔۔۔
ش ح۔ا گ ۔ن ا۔
U- 13944
(Visitor Counter : 114
وزارات ثقافت
کونارک سورج مندر کاتحفظ
ثقافت اور سیاحت کے وزیرمملکت  جناب پرہلاد سنگھ پٹیل نے آج راجیہ سبھا میں ایک تحریری جواب میں بتایا کہ :
آرکیولوجیکل سروے آف انڈیا  نے کھارے پانی، پانی کے جماؤ، زمین کے کھسکنے اور گھاس پھوس کے اگنے سے پڑنے والے اثرات کوکم کرنے کے لئے کئی قدم اٹھائے ہیں اوراس کے لئے کاغذ کی لگدی کاطریقہ، جہاں کہیں ضرورت ہو وہاں پتھروں کو مضبوط کرنے اور ان کی جگہ پر برقرار رکھنے ، ہوا کے ذریعہ نقصان کو روکنے کے لئے ارد گرد کے مکانوں پر درخت لگانے، پمپنگ سیٹ لگاکر پانی کو باہر نکالنے اور گھاس پھوس کونکالنے جیسے قدم اٹھائے ہیں۔کونارک کے سورج مندر سمیت تاریخی عمارتوں کے تحفظ کاکام ایک مسلسل عمل ہے، اور مذکورہ عمارت ، جو کہ ایک ورلڈہیریٹیج سائٹ بھی ہے، اے ایس آئی کے تحفظاتی کام اور مسلسل دیکھ بھال کی وجہ سے اچھی حالت میں ہے۔
اےایس آئی نے صرف ا نہی جگہوں پر مسطح پتھروں کااستعمال کیا ہے جہاں سے پرانے پتھر غائب ہیں یا دراڑ کو ختم کرنے اوراس میں پانی کو گھسنے سے روکنےکے لئے ان پتھروں کے ذریعہ عمارت کو مضبوطی عطا کی گئی ہے۔ تمام تحفظاتی کام اے ایس آئی کی تحفظاتی پالیسی ، 2014 کے مطابق کئے جاتے ہیں۔
الیکٹرانکس اور اطلاعات تکنالوجی کی وزارت
مرکزی وزیر راجیو چندر شیکھر آئندہ روز پونے میں 9ویں روزگار میلے میں شرکت کریں گے
ہنرمندی ترقیات اور صنعت کاری اور الیکٹرانکس اور آئی ٹی کے مرکزی وزیر جناب راجیو چندر شیکھر آئندہ روز پونے میں یشونت چَوَن اکیڈمی آف ڈیولپمنٹ میں منعقد ہونے والے روزگار میلے کے 9ویں ایڈیشن میں شرکت گے۔
وزیر اعظم نریندر مودی ویڈیو کانفرنسنگ کے توسط سے نو بھرتی شدہ ملازمین کو 51000 تقرری نامے پیش کریں گے۔
نو بھرتی شدہ افراد کو آئی جی او ٹی کرم یوگی پورٹل پر دستیاب ایک آن لائن ماڈیول کرم یوگی پرارمبھ کے توسط سے اپنے ہنر کو مزید بہتر بنانے کا موقع ملے گا۔ یہاں، وہ کسی بھی جگہ پر کسی بھی ڈیوائس پر اپنی سہولت کے حساب سے سیکھنے کے مقصد سے ڈیزائن کیے گئے 680 سے زائد ای۔لرننگ کورسوں تک رسائی حاصل کر سکتے ہیں۔
ماہ اگست میں، جناب راجیو چندر شیکھر نے حیدر آباد میں روزگار میلے کے پچھلے ایڈیشن سے خطاب کیا تھا۔ ہنرمندی ترقیات اور صنعت کاری کے وزیر نے چنوتیوں سے نمٹنے، روزگار بہم رسانی کو ترجیح دینے اور نوجوان بھارتیوں کی ہنرمندی ترقی کے لیے بھارت کے عزم پر روشنی ڈالی۔
جناب راجیو چندر شیکھر نے کہا، ’’وبائی مرض سے پیداہوئی چنوتیوں کے باوجود، بھارت نے ان رکاؤٹوں کو عبور کر لیا ہے، جن سے کئی ممالک ابھی بھی نبرد آزما ہیں۔ ہماری کامیابی سخت محنت، مؤثر پالیسیوں اور ان کو عملی جامہ پہنانے سے متعلق مضبوط صلاحیتوں سے ممکن ہوئی ہے۔ اکتوبر 2022 میں شروع کیے گئے روزگار میلے کو ایک مشن پر مرتکز نقطہ نظر کے ساتھ آگے بڑھایا گیا ہے۔ نوجوانوں کے لیے مواقع پیدا کرکے بھارت نے زبردست اقتصادی ترقی حاصل کی ہے۔ روزگار میلوں کے توسط سے تقریباً چھ لاکھ نئے روزگار پیدا ہوئے ہیں۔ وزیر اعظم جناب مودی کی قیادت میں ، عوامی خدمت کے تصور کو مزید اہمیت حاصل ہوئی ہے۔ حکومت میں ہونے کا مطلب خدمت، حکمرانی اور ناداروں و کمزوروں کا خیال رکھنا ہے۔ اس کا تعلق اختیار، طاقت یا کنٹرول سے نہیں ہے۔‘‘
روزگار میلہ ملک بھر میں 46 مقامات پر منعقد کیا جائے گا۔ اس پہل قدمی کی حمایت کرنے والے مرکزی حکومت کے محکموں کے ساتھ ساتھ ریاستی حکومتوں / مرکز کے زیر انتظام علاقوں میں بھرتیاں انجام دی جا رہی ہیں۔ملک بھر سے منتخب شدہ بھرتی کیے گئے نئے افراد محکمہ ڈاک، بھارتی آڈٹ اور اکاؤنٹس کے محکمے، ایٹمی توانائی کے محکمے، محکمہ مالیہ، اعلیٰ تعلیم کے محکمے، وزارت دفاع، صحت و کنبہ بہبود کی وزارت سمیت مختلف وزارتوں/محکموں میں شامل ہوں گے۔
وزارت خزانہ
جنوبی ممبئی کی سی جی ایس ٹی کمشنری نے جعلی اِن پُٹ ٹیکس کریڈٹ کے لئے 11.07 کروڑ روپے کے دعوے میں ساتھی سازش کار کو گرفتار کیا؛ مالک پہلے ہی گرفتار کیا جا چکا ہے
جنوبی ممبئی کی سی جی ایس ٹی کمشنری نے 876 کروڑ روپے کی ٹیکس چوری کا پتہ لگایا ہے اور اب 14.4 کروڑ روپے بر آمد کئے
جنوبی ممبئی میں سی جی ایس ٹی کمشنری کے ٹیکس کی چوری کو روکنے والے یونٹ نے اشیاء کے حقیقی لین دین کے بغیر ب62.90 کروڑ روپے کی جعلی انوائس کو دکھاتے ہوئے 11.07 کروڑ روپے کے جعلی آئی ٹی سی کے میسرز نیو لکشمی لال اینڈ کمپنی  کے ایک معاملے میں ساتھی سازش کار کو گرفتار کیا ہے۔ یہ معاملہ ممبئی زون کے سی جی ایس ٹی کے ذریعہ ٹیکس چوری کرنے والوں کے خلاف چوری کے انسداد کی مہم کا ایک حصہ ہے۔
ملزم نے اس بات کو قبول کیا ہے کہ اس نے 7 غیر موجود اکائیوں کے نیٹ ورک کو دکھا کر میسرز نیو لکشمی لال اینڈ کمپنی کو جعلی انوائس سپلائی کئے ہیں۔ ٹھوس شواہد اور ان کے اقبال بیان کی بنیاد پر ملزم کو سی جی ایس ٹی ایکٹ 2017 کی دفعہ 69 کے تحت دفعہ 132   اور  کے علاوہ سی جی ایس ٹی ایکٹ 2017 کی دفعہ 132  کے تحت جرم کے لئے گرفتار کیا گیا ہے۔ ملزم کو آج 26 اپریل 2022 کو ممبئی کی ایڈیشنل سی ایم ایم کورٹ میں پیش کیا گیا ، جس نے اسے 14 دن کی عدالتی تحویل میں بھیج دیا ہے۔ میسرز نیو لکشمی لال اینڈ کمپنی کے مالک کو 62.90 کروڑ روپے کی جعلی انوائس کے ذریعہ جعلی آئی ٹی سی کا استعمال کرنے کے لئے پہلے ہی دسمبر 2021 میں گرفتار کیا جا چکا ہے۔
اس مہم کے ایک حصے کے طور پر سی جی ایس ٹی ، جنوبی ممبئی کی کمشنری نے پچھلے 7 مہینوں کےد وران تقریبا 876 کروڑ روپے کی ٹیکس کی چوری کا پتہ لگایا ہے، 14.4 کروڑ روپے کے قریب بر آمد کئے ہیں اور 8 افراد کو گرفتار کیا ہے۔
سی جی یس ٹی کا محکمہ ٹیکس چوری کرنے والے ملزموں اور امکانی ملزموں کی شناخت کے لئے مصنوعی ذہانت کا استعمال کرتے ہوئے جدید ترین ڈیٹا اینالائٹکس اور نیٹ ورک اینالسس کا استعمال کر رہا ہے ۔ اس کے علاوہ محکمہ ٹیکس چوری کرنے والوں کو پکڑنے کے لئے دیگر ٹیکس اور قانون نافذ کرنے والی اتھارٹیو کے ساتھ بھی تعاون کر رہا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-4777
(Visitor Counter : 76
نائب صدر جمہوریہ ہند کا سکریٹریٹ
نائب صدر جمہوریہ نے ملک کے عوام کو بیساکھی، وِشو، پُتھنڈو، مسادی، ویشا کھادی اور بہگ بیہو کے موقع پر مبارکباد دی
نئی دہلی:13؍اپریل2022:
نائب صدر جمہوریہ ایم وینکیا نائیڈو نے ملک کے عوام کو بیساکھی، وِشو، پُتھنڈو، مسادی، ویشا کھادی اور بوہاگ بیہو کے آنے والے تہواروں کے موقع پر ملک کے عوام کو مبارکباد دی ۔
پیغام کا مکمل متن درج ذیل ہے:
میں بیساکھی، وِشو، پتھنڈو، مسادی، ویشا کھادی اور بوہاگ بیہو کے مبارک موقع پر اپنے ملک کے عوام کو دلی مبارکباد اور نیک خواہشات پیش کرتا ہوں۔
روایتی طور سے فصل کے موسم سے جڑے یہ تہوار فطرت کی زندگی اور خوشحالی کا جشن مناتے ہیں۔یہ ہندوستانی ثقافت کی خوشحالی اور تکسیریت کی نمائندگی بھی کرتے ہیں اور فطرت و تمام زندہ چیزوں کے ساتھ تال میل اور ایک ساتھ رہنے کے ہماری تہذیب پر مبنی قدروں کا سچا عکس ہیں۔
یہ تہوار ہمارے ملک میں امن ، خیر سگالی اور خوشحالی و مسرت لائے، یہی میری نیک خواہش ہے۔
ارضیاتی سائنس کی وزارت
فضائی آلودگی کے اثرات
نئی دہلی،9فروری 2022/
ہندستانی محکمہ موسمیات  عام لوگوں اور آلودگی کنٹرول کرنے والی اتھارٹیز کے لئے ہوا کے معیار کی عملی  معلومات فراہم کرتا ہے۔یہ پیشن گوئیاں ویب سائٹ https://mausam.imd.gov.in۔ا ورhttps://ews.tropmet.res.in.
پر بھی دستیاب ہیں۔ انڈین انسٹی ٹیوٹ آف ٹروپیکل میٹرولوجی  ، پنے کے ذریعہ تیار کردہ ایس اے ایف اے آر ویب ایپلی کیشن چار میٹروپولٹین شہروں میں ہوا کے معیار کا مخصوص انڈیکس اور ایڈوائزری فراہم کرتی ہے۔
مرکزی آلودگی کنٹرول بورڈ  اور ماحولیات ، جنگلات اور موسمیاتی تبدیلی کی وزارت  سےمعلومات یا بیداری مہم دستیاب ہوسکتی ہیں۔ درج ذیل شہروں میں ہوا کے معیار کی معلومات فراہم کی جارہی ہیں۔ نئی دہلی، چنئی، ممبئی، احمد آباد اور پنے ۔
آپریشن ایئر کوالٹی انفارمیشن سروس کی درج ذیل شہروں تک توسیع کی جارہی ہے:ورانسی، لکھنؤ، الہ آباد، کولکتہ،بنگلورو اور پٹنہ۔
یہ معلومات ارتھ سائنس اور ایم او وزارت سائنس اور ٹکنالوجی کے وزیر مملکت  ڈاکٹر جتیندر سنگھ نے آج لوک سبھا میں ایک سوال کے تحریری جواب میں دی۔
ش ح۔ ش ت۔ج
Uno-1387
(Visitor Counter : 151
جدید اور قابل تجدید توانائی کی وزارت
ماحول دوست توانائی کے منصوبوں کی خاطر قرض فراہم کرنے کے لئے ایریڈا نے مہاپریت کے ساتھ مفاہمت نامے پر دستخط کئے
ایریڈا پروجیکٹوں کے لئے مہاپریت کو ٹیکنولوجیائی مالی مشاورت فراہم کرے گی
انڈین رینیوایبل انرجی ڈیولپمنٹ ایجنسی لمیٹڈ  نے مہاتما پھولے رینیوایبل انرجی اینڈ انفراسٹرکچر ٹیکنالوجی لمیٹڈ  کے ساتھ ایک مفاہمت نامے پر کل دستخط کئے ہیں جو ایم پی بی سی ڈی سی کا ایک مکمل ملکیتی ذیلی ادارہ ہے۔ اس میں 49 فی صد حکومتِ ہند کی اور 51 فی صد حکومت مہاراشٹر کی ملکیت ہے۔ مفاہمت نامے کے مطابق مہاپریت ایریڈا کو قابل تجدید توانائی کے پروجیکٹوں کے لئے مالیاتی سہولیات فراہم کرے گی جو ریاستی یوٹیلیٹیز، مقامی اداروں اور قابل تجدید توانائی پارکس کے بنیادی ڈھانچے کے لئے استعمال کی جائیں گی۔
اس مفاہمت نامے پر جناب پردیپ کمار داس، چیئرمین اور منیجنگ ڈائریکٹر ، ایریڈا اور جناب بپن شریمالی، سی ایم ڈی، مہاپریت نے دستخط کئے۔ اس اشتراک کے تحت ایریڈا مہاپریت کے لئے قابل تجدید توانائی اور توانائی کی مؤثریت اور تحفظ کے پروجیکٹوں کیلئے ٹیکنولوجیائی مالی مشاورت فراہم کرے گی۔
اس موقع پر خطاب کرتے ہوئے سی ایم ڈی، ایریڈا نے کہا: ہمیں مہاپریت کے ساتھ شراکت کرنے اور مہاراشٹر کی پائیدار ترقی کے لئے اپنی تکنیکی مالیاتی مہارت مہاپریت کو پیش کرنے پر خوشی ہے۔ اس قسم کے تعاون کے ذریعے ہم حکومت کے ساتھ اس لحاظ سے اعانت کر سکیں گے کہ ہندوستان 2030 تک غیر- فوسِل ایندھن سے توانائی کے 50 فیصد حصے کے حصول کےاپنے نشانے کو پار کر سکے۔ علاوہ ازیں اس طرح کے اقدامات سے ماحول دوست سرمایہ کاری کی حوصلہ افزائی کے ساتھ ساتھ روزگار کے ہزاروں مواقع پیدا کی جا سکتی ہیں۔
قابل تجدید توانائی کے سیکٹر میں بڑھتی ہوئی طلب کو پورا کرنے کے لئے ایرایڈا نے دو سال قبل ایک خصوصی بزنس ڈویلپمنٹ اور کنسلٹنسی ڈویژن قائم کیا تھا۔ یہ نواں مفاہمت نامہ ہے جس پر ملک کی پائیدار ترقی کے لئے مشاورتی خدمات فراہم کرنے کی خاطر گزشتہ دو برسوں میں ایریڈا کی طرف سے دستخط کئے گئے ہیں۔ ایس جے وی این، این ایچ پی سی، ٹی اے این جی ای ڈی سی او، این ای ای پی سی او، بی وی ایف سی ایل، ٹی ایچ ڈی سی آئی ایل، جی ایس ایل، اور سی آئی پی ای ٹی نے ماحول دوست توانائی کے پروجیکٹوں کے لئے اپنی تکنیکی مالیاتی مہارت کو بڑھانے کے لئے ایریڈا کے ساتھ مفاہمت نامے پر دستخط کئے ہیں۔ ایریڈا پہلے ہی زیادہ تر مفاہمت ناموں پر کام شروع کر چکی ہے۔
وزارت خزانہ
مرکزی حکومت نے اسپیشل بوروئنگ ونڈو کے تحت جی ایس ٹی معاوضے کی وجہ سے 16 ریاستوں اور مرکز کے زیر انتظام 3 علاقوں کو دوسری قسط کے طور پر 6000 کروڑ روپے جاری کئے ہیں
مالیات کی وزارت نے ریاستوں / مرکز کے زیر انتظام علاقوں کو اسپیشل ونڈو کے تحت اب تک 12000 کروڑ روپے کے قرضے کا انتظام کیا ہے
نئی دہلی، 2 نومبر 2020، بھارت سرکار کی مالیات کی وزارت ’’جی ایس ٹی معاوضے کے محصول میں کمی کو پورا کرنے کےلئے ریاستوں کے خصوصی انتظام کے تحت‘‘ آج 16 ریاستوں اور مرکز کے زیر انتظام تین علاقوں کو دوسری قسط کے طور پر 6000 کروڑ روپے کی رقم جاری کررہی ہے۔ یہ رقم اسی شرح سود پر جو ریاستوں اور مرکز کے زیر انتظام علاقوں کے لئے قرضے لینے پر عائد ہوتی ہے، ریاستوں اور مرکز کے زیر انتظام علاقوں کو منتقل کردی جائے گی۔ وزارت خزانہ نے ریاستوں / مرکز کے زیر انتظام علاقوں کو خصوصی انتظام کے تحت 12000 کروڑ روپے کے قرضوں کا آج تک انتظام کیا ہے۔
متبادل ایک کے تحت خصوصی انتظام م کے لئے 21 ریاستوں اور تین مرکز کے زیر انتظام علاقوں نے اب تک درخواست دی ہیں۔ ریاستوں اور مرکز کے زیر انتظام علاقوں کو جی ایس ٹی معاوضے کے محصول کے بدلے میں یہ قرضے فراہم کئے جائیں گے۔ مندرجہ ذیل ریاستوں اور مرکز کے زیر انتظام علاقوں کو قرضے جاری کئے گئے ہیں۔ آندھرا پردیش۔، آسام، بہار، گوا، گجرات،ہریانہ، ہماچل پردیش، کرناٹک، مدھیہ پردیش، مہاراشٹر، میگھالیہ، اڈیشہ، تمل ناڈو، تریپورہ، اترپردیش، اتراکھنڈ، مرکز کے زیر انتظام علاقے دلی، جموں و کشمیر اور پڈوچیری۔
۔۔۔۔۔۔۔۔۔۔۔
م ن۔ج۔ن ا۔
U-6885
(
خلا ء کا محکمہ
اسرو پرائیویٹ شعبے کے ساتھ مل کر آتم نربھر بھارت کو فروغ دے گی : ڈاکٹر جتیندر سنگھ
نئی دہلی،04 جنوری ،2021 / شمال مشرقی خطے کی ترقی کے وزیر مملکت  وزیراعظم کے دفتر ، عملے ، عوامی شکایات ، پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے آج کہا ہے کہ بھارتی خلائی تحقیق کی تنظیم اسرو پرائیویٹ شعبے کے ساتھ مل کر آتم نربھر بھارت کو فروغ دے گی۔
اسرو کی کچھ حالیہ کامیابیوں اور بھارت کے خلائی پروگرام کے بارے میں ایک بیان دیتے ہوئے ڈاکٹر جتیندر سنگھ نے ان سبھی حصولیابیوں کا سہرا وزیراعظم نریندر مودی کے سر دیا، جن کی ذاتی مداخلت کی وجہ سے یہ تاریخی فیصلہ کرنا ممکن ہوا کہ بھارت کے خلائی شعبے کو پرائیویٹ کمپنیوں کی حصہ داری کے لیے کھول دیا جائے۔ انہوں نے کہا کہ انڈین نیشنل اسپیس پروموشن اینڈ اتھارائیزیشن سینٹر  سے پرائیویٹ کمپنیوں اور اسٹارٹ- اپس کو ایک مساوانہ میدان فراہم ہوگا۔ انہوں نے یہ بھی کہا کہ مجوزہ خلائی سرگرمیوں میں چھوٹے سیارچے ، راکٹ ، خلا سے زمین پر فراہم کی جانے والی خدمات، مصنوعی سیارچوں کو خلا میں قائم کرنا، اپلیکیشن سے متعلق مصنوعات بھی شامل ہیں۔
ڈاکٹر جتیندر سنگھ نے کہا کہ خلائی شعبے کو پرائیویٹ حصے داری کے لیے کھولے جانے کا قدم ایک نیا قدم ہے جو وزیراعظم نریندر مودی نے اٹھایا ہے اور اس کا خیرمقدم ملک بھر کی سرکردہ پرائیویٹ کمپنیوں نے کیا ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –103
(Visitor Counter : 164
پیٹرولیم اور قدرتی گیس کی وزارت
بی پی سی ایل نے صارفین کے لیے خودکار ایندھن بھرنے کی ٹیکنالوجی ”یوفل“ کا آغاز کیا
پٹرولیم اور قدرتی گیس کی وزارت کے تحت آنے والے پی ایس یو بھارت پٹرولیم کارپوریشن لمیٹڈ  نے ”یوفل“ پیش کرنے کا اعلان کیا ہے جو صارفین کے لیے ایک ڈیجیٹل تجربہ ہوگا۔ یہ بی پی سی ایل کے اس وعدے کو پورا کرتا ہے کہ اس کے صارفین کا ایندھن بھرنے کے حوالے سے وقت، ٹیکنالوجی اور شفافیت پر مکمل کنٹرول کو یقینی بنائے گا۔ یوفل کے ساتھ، صارفین کو ”ایندھن بھرنے میں تیزی“ کی سہولت ملے گی۔ اس سے ایندھن بھراتے وقت صفر اور آخری ریڈنگ دیکھنے اور اسی طرح کی آف لائن دستی مداخلت کی ضرورت سے بچا جا سکے گا۔
یوفل کی سہولت ملک بھر کے 65 شہروں میں شروع کر دی گئی ہے اور جلد ہی اسے پورے ہندوستان میں شروع کر دیا جائے گا۔ کمپنی نے کہا کہ یوفل کی کام کرنے کی صلاحیت تیز، محفوظ اور اسمارٹ ہے۔ اپنے ایندھن بھرنے کے طریقہ کار میں تبدیلی کے خواہاں صارف کے لیے، یہ ایک آسان حل ہے۔ یوفل کی فعالیت کے لیے کسی بھی ایپ کو ڈاؤن لوڈ کرنے کی ضرورت نہیں ہے، ادائیگی کسی بھی ای والٹ کے ذریعے کی جا سکتی ہے (یعنی کسٹمر اپنے فون پر پہلے سے ڈاؤن لوڈ کی گئی کوئی بھی ادائیگی ایپ استعمال کر سکتا ہے جیسے گوگل پے، پے ٹی ایم، فون پے وغیرہ۔ یہ ایس ایم ایس کے ذریعے ریئل ٹائم کیو آر اور واؤچر کوڈ فراہم کرتا ہے اور تمام بی پی سی ایل فیول اسٹیشنوں پر قبول کیا جاتا ہے جہاں یہ طریقہ کار فعال ہے۔ شفافیت اور سہولت کی ہم آہنگی کے ساتھ، اگر پیشگی ادائیگی کی گئی رقم جزوی طور پر استعمال کی جاتی ہے، تو بیلنس فوری طور پر کسٹمر کے بینک اکاؤنٹ میں واپس کر دیا جاتا ہے۔ اگر 48 گھنٹوں کے اندر استعمال نہیں کیا جاتا ہے، تو پیشگی ادائیگی کی گئی رقم خود بخود بینک اکاؤنٹ میں واپس کر دی جائے گی۔
یہ ٹیکنالوجی صارف کو ایندھن بھرنے کے کنٹرول کے ساتھ ساتھ ٹچ لیس پری پیمنٹ حل فراہم کرتی ہے۔ یہ ٹیکنالوجی فروخت کے مقام پر کسی بھی دستی مداخلت کو ختم کرتی ہے۔ اس طرح، ایندھن بھرنے سے پہلے زیرو ریڈنگ یا فائنل ریڈنگ کو چیک کرنے کی کوئی ضرورت نہیں ہے، ڈسپنسنگ یونٹ خود بخود ایندھن کی صحیح مقدار دے گا۔ نیز، یہ کمپنی کے ایگزیکٹیوز سے لے کر ڈیلروں، مینیجروں اور ڈرائیو وے سیلزمین  سمیت کئی اسٹیک ہولڈرز کی رینج میں مؤثر ہے۔ یوفل کمپنی کے ڈیجیٹل ٹرانسفارمیشن کے سفر میں ایک اور سنگ میل ہے جس کا مقصد ایندھن کے آؤٹ لیٹس پر گاہکوں کے وقت کو بہتر بنانا اور لین دین کی شفافیت کو بڑھانا ہے اور اس طرح خوردہ خریداری کے تجربے کو بہتر بنانا ہے۔
وزیراعظم کا دفتر
15ویں بھارت -ای یو آن لائن سمٹ : انگریزی میں وزیراعظم جناب نریندر مودی کی افتتاحی تقریر
معزز حضرات ، نمسکار!
ہمیں بھارت - ای ایوسمٹ کو کووڈ -19 کے تناظر میں ملتوی کرنا پڑا تھا جو مارچ میں منعقد ہونا تھی۔ اچھی بات یہ ہے کہ آج ہم ایک آن لائن وسیلے کے ذریعے ملاقات کر رہے ہیں۔ سب سے پہلے میں یوروپ میں کورونا وائرس کی وجہ سے ہونے والے جانی نقصان پر اپنی طرف سے تعزیت کا اظہار کرتا ہوں۔ آپ کے افتتاحی کلمات کے لیے شکریہ۔ آپ کی طرح میں بھی بھارت اور یوروپی یونین کے درمیان تعلقات میں گہرائی اور استحکام پیدا کرنے کا عہدبند ہوں۔ ہمیں اس کے لیے ایک طویل مدتی حکمت عملی پر ایک نظریہ اختیار کرنا چاہیے ۔
اس کے ساتھ ساتھ کاروائی پر مبنی ایک ایجنڈا بھی تشکیل دیا جائے جس پر مقررہ مدت کے اندر اندر عمل درآمد ہو۔ بھارت اور یوروپی یونین قدرتی شراکتدار ہیں۔ ہماری شراکت داری دنیا میں امن اور استحکام کے لیے بھی مفید ہے۔ یہ حقیقت آج کے عالمی منظر نامے میں اور زیادہ نمایاں ہے۔ دونوں ہی فریقوں کے درمیان جمہوریت ، تکثیریت، شمولیت ، بین الاقوامی اداروں کے تئیں احترام ، کثیر ملکیت آزادی اور شفافیت جیسی آفاقی اقدارمشترک ہیں۔ کووڈ – 19 کے بعد اقتصادی میدان میں عالمی سطح پر نئی پریشانیاں ابھری ، اس کے لیے جمہوری ملکوں کے مابین اور زیادہ تعاون کی ضرورت ہے۔
آج ہمارے شہریوں کی صحت اور خوشحالی دونوں کو چنوتیوں کا سامنا ہے۔ اصولوں پر مبنی بین الاقوامی نظام پر مختلف قسم کے دباؤ ہیں۔ اس طرح کے حالات میں بھارت – یوروپی یونین شراکتداری ،اقتصادی تعمیر نو اور انسانیت پر مرکوز تعمیر اور انسانیت پر مرکوز عالمگیریت میں ایک اہم رول ادا کر سکتی ہے۔ موجودہ چنوتیوں کے علاوہ آب و ہوا میں تبدیلی جیسی طویل مدتی چنوتیوں سے نمٹنا بھی بھارت اور یوروپی یونین دونوں کے لیے ایک ترجیحی معاملہ ہے۔
بھارت میں قابل تجدید توانائی کے استعمال میں اضافے کی اپنی کوششوں میں ہم یوروپ سے سرمایے اور ٹکنالوجی کو مدعو کرتے ہیں۔ مجھے امید ہے کہ اس آن لائن سمٹ کے ذریعے ہمارے تعلقات میں تیزی آئے گی۔
معزز حضرات، میں ایک بار پھر آپ سے مخاطب ہونے کے اس موقعے پر اپنی خوشی کا اظہار کرتا ہوں۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
3929U –
(
صحت اور خاندانی بہبود کی وزارت
ہندوستان کے فعال معاملے آج 5.5لاکھ سے نیچے آگئے
105 دنوں کے بعد یومیہ 38301 نئے معاملے درج کیے گئے
کل صحتیابیوں کی تعداد فعال معاملوں سے 70 لاکھ زیادہ
نئی دہلی، 3 /نومبر 2020 ۔ ہندوستان نے کووڈ-19 کے خلاف لڑائی میں بہت سے اہم سنگ میل حاصل کیے ہیں۔ گزشتہ 24 گھنٹے کے دوران نئے تصدیق شدہ معاملوں کی تعداد 40 ہزار کے نیچے آگئی ہے۔یومیہ نئے معاملوں کی تعداد 15 ہفتوں  کے بعد 38310 درج کی گئی ہے۔22 جولائی 2020 کو نئے معاملوں کی تعداد 37724 تھی۔
کووڈ-19 کے مریضوں کی صحتیابی کی تعداد میں لگاتار اضافہ اور شرح اموات میں مسلسل کمی کے باعث ہندوستان میں فعال معاملوں کی تعداد میں کمی کا سلسلہ جاری ہے۔
ایک دوسری حصولیابی یہ ہے کہ فعال معاملوں کی تعداد تیزی سے گھٹ کر 5.5لاکھ سے نیچے آگئی ہے۔ملک میں کل مثبت معاملوں کی تعداد 541405 ہے جو کہ کل معاملوں کا 6.55فیصد ہے۔
یہ حوصلہ افزا نتائج مرکزی حکومت کی ملک بھر میں جامع اور لگاتار ٹیسٹنگ، فوری اور مؤثر نگرانی اور پتہ لگانے، تیزی سے اسپتالوں میں داخل کرانے کی حکمت عملی اور مرکزی حکومت کے ذریعے جاری علاج کے معیاری پروٹوکول کی تعمیل میں ریاستوں /مرکز کے زیر انتظام علاقوں کی امداد اور ان کے مؤثر نفاذ کا نتیجہ ہے۔اس کامیابی میں ملک بھر کے تمام حصوں کے ڈاکٹروں، طبی عملے، صف اول کے کارکنوں اور کووڈ -19 کے دیگر جانبازوں کی بے لوث خدمات بھی شامل ہیں۔
فعال معاملوں میں گراوٹ کے ساتھ ساتھ صحتیاب ہونے والوں کی تعداد میں بھی لگاتار اضافہ ہورہا ہے۔صحتیاب ہونے والے کل افراد کی تعداد 76 لاکھ سے اوپر ہے۔
گزشتہ 24 گھنٹوں کے دوران 58323 مریض صحتیاب ہوکر گھر لوٹ چکے ہیں۔ قومی سطح پرصحتیابی کی شرح بڑھ کر 91.96فیصد ہوچکی ہے۔
صحتیاب ہونے والے 80 فیصد افراد کا تعلق 10 ریاستوں/مرکز کے زیر انتظام علاقوں سے ہے۔
مہاراشٹر ایک دین میں 10 ہزار سے زیادہ افراد کی صحتیابی کے ساتھ پہلے نمبر پر ہے اور 8 ہزار سے زیادہ کی صحتیابی کے ساتھ ساتھ کرناٹک دوسرے نمبر پر۔
تصدیق شدہ 74فیصد نئے معاملے 10 ریاستوں اور مرکز کے زیر انتظام علاقوں سے ہے۔
سب سے زیادہ نئے معاملے یعنی 4 ہزار سے زیادہ نئے معاملے کیرالہ ، دہلی اور مہاراشٹر سے سامنے آئے۔ اس کے بعد مغربی بنگال کا نمبر ہے، جہاں سے 3 ہزار سے زیادہ نئے معاملے سامنے آئے ہیں۔
گزشتہ 24 گھنٹے کے دوران 490 اموات درج کی گئی ہیں۔ان میں سے تقریبا 80 فیصد10 ریاستوں/مرکز کے زیر انتظام علاقوں سے ہے۔ مہاراشٹر میں ایک دن کے اندر سب سے زیادہ اموات  درج کی گئی ہیں۔
ہندوستان میں شرح اموات 1.49فیصد پر برقرار ہے۔